Ұйымдастырылған оқу-іс әрекетінің технологиялық картасы
Білім беру саласы: Қатынас 
Бөлімдері: Тіл дамыту
Тақырыбы: «Қоянның туған күні»
Мақсаты: 
Білімділік:Берілген тақырып бойынша ертегі ойлап табуға, онда бірнеше кейіпкердің рөлін көркемдеп сипаттай білуге үйретуді жалғастыру, тілек айтуға үйрету.
Дамытушылық:  Өз тәжірибесінен әңгімелей білу қабілеттерін дамыту.
Тәрбиелік: Бір – бірін сыйлауға, сыйластыққа үйрету.
Көрнекіліктер: демонстрациялық құрал, сәбіз. Б. Бейсенованың «Туған күн» әнін пайдалану.
Әдіс-тәсіл: Түсіндіру, әңгімелесу, сұрақ-жауап.
Сөздік жұмыс:  қоян
	Іс-әрекет кезеңдері
	Тәрбиешінің іс-әрекеті
	Балалардың  іс-әрекеті

	

Мотивациялық қозғаушылық



	Жұмбақ жасырылады:
Қалқиып ұзын құлағы,
Елеңдеп қорқып тұрады.
                                     (қоян)
Оқу  іс - әрекеті жұмбақ жасырудан бастап, жауабы табылғаннан кейін қоян туралы әңгімелеу. 
Балаларды қоян секілді секіртіп, көңілдерін сергітіп алу.     
	
Жұмбақты шешуге атсалысады.
Қоян туралы өз білгенін ортаға салуға талпынады.
Қоянның қимылын салып, сергиді.



	

Ұйымдастыру іздестіру


















	Демонстрациялық құралмен жұмыс.
Жабайы жануарлардың қоянның туған күнінде отырған сәті)
Балалардың назарын суретке аударып, жануарлар қандай мерекені тойлап, отырғанын сұрау.
Балалардан өздерінің туған күндері жылдың қай мезгілінде болатынын, туған күн мерекесі ұнайды ма, ұнаса не себепті ұнайтынын сұрау.

Сергіту жаттығуы.
 «Сұр қоян»
Ұзын құлақ сұр қоян,
Естіп қалып сыбдырды,
Ойлы – қырлы жерлермен,
Ытқып – ытқып жүгірді.
Қарап еді артына, 
Қиығын сап көзінің,
Келе жатқан томпаңдап, 
Көжегі екен өзінің.
                 (Т. Бердияров)
(Педагог жаттығуды қимыл – қозғалыспен орындату)
Ойдан ертегі құрастыру:
Сурет бойынша «Қоянның туған күні» тақырыбына ойдан ертегі құрастыруын талап ету.

Ертедегі туған күндегі көңіл күй, қоянды құттықтап келген достары, олар қоянға қандай тілек тілегенін кейіпкердің қимыл – қозғалысын, рөлін көркемдеп, сипаттауға бағыттау.
	
Суретке қарай отырып қоянның туған күні екенін баяндайды. 


Өз туған күндері туралы әңгімелеп, қандай сыйлықтар алғандығын айтады.

Туған күн иесі қоянға қызығушылықпен қарайды.




Қимыл қозғалысын келтіріп отырып жасайды.








Суретке қарап ертегі құрастыруға атсалысады.


«Қоянның туған күні» тақырыбы бойынша суретке қарап, ойдан ертегі тудыруға әрекеттенеді.

	

Рефлексивті  түзетушілік





	Қоянды туған күнімен балалардың да құттықтап, жылы лебіздері мен тілектерін, білдірулерін өтіну және қоянның сүйікті тағамы сәбізден дәм татқызу. Оқу іс – әрекетті Б. Бейсенованың «Туған күн» әнімен аяқтау.
	
Қоянға тілек айтып құттықтайды.
Сәбізден дәм татады.

Әнге бәрі билейді.



Күтілетін нәтиже:
Нені біледі:  берілген тақырыпқа ертегі ойлап табуды;
Қандай түсініктерді игерді: жылы лебіздер тілектер айтуды;
Меңгерген дағдылары мен іскерліктері: кейіпкерлер рөлін көркемдеп сипаттауды  біледі.



